CELEX: 62004TA0457
Language: sl
Date: 2008-10-15 00:00:00
Title: Združeni zadevi T-457/04 in T-223/05: Sodba Sodišča prve stopnje z dne 15. oktobra 2008 – Camar proti Komisiji ( Skupna ureditev trgov – Banane – Prehodni ukrepi – Člen 30 Uredbe Sveta (EGS) št. 404/93 – Sodba, s katero se je ugotovilo nedelovanje Komisije – Zavrnitev izvršitve sodbe Sodišča prve stopnje – Ničnostna tožba – Predlog za odreditev izvršitve sodbe s plačilom določene vsote denarja – Povrnitev nepremoženjske škode – Nezakonita opustitev ukrepanja Komisije – Odškodninska tožba – Pretrganje zastaralnega roka – Člen 46 Statuta Sodišča – Nedopustnost )

6.12.2008   
            
            
               SL
            
            
               Uradni list Evropske unije
            
            
               C 313/27
            
         Sodba Sodišča prve stopnje z dne 15. oktobra 2008 – Camar proti Komisiji
   (Združeni zadevi T-457/04 in T-223/05) (1)
   
   („Skupna ureditev trgov - Banane - Prehodni ukrepi - Člen 30 Uredbe Sveta (EGS) št. 404/93 - Sodba, s katero se je ugotovilo nedelovanje Komisije - Zavrnitev izvršitve sodbe Sodišča prve stopnje - Ničnostna tožba - Predlog za odreditev izvršitve sodbe s plačilom določene vsote denarja - Povrnitev nepremoženjske škode - Nezakonita opustitev ukrepanja Komisije - Odškodninska tožba - Pretrganje zastaralnega roka - Člen 46 Statuta Sodišča - Nedopustnost“)
   (2008/C 313/46)
   Jezik postopka: italijanščina
   Stranki
   
      Tožeča stranka: Camar Srl (Florence, Italija) (zastopniki: W. Viscardini, S. Donà in M. Paolin, odvetniki)
   
      Tožena stranka: Komisija Evropskih skupnosti (zastopniki: sprva L. Visaggio, nato F. Clotuche-Duvieusart, zastopnik, skupaj z A. Dal Ferrom, odvetnikom)
   Predmet
   V zadevi T-457/04, prvič, razglasitev ničnosti odločbe Komisije iz dopisa z dne 10. septembra 2004, da ne bo izvršila prve točke izreka sodbe Sodišča prve stopnje z dne 8. junija 2000 v zadevi Camar in Tico proti Komisiji in Svetu (T-79/96, T-260/97 in T-117/98, Recueil, str. II-2139), in drugič, naložitev Komisiji, naj izvrši prvo točko izreka zgoraj navedene sodbe Camar in Tico proti Komisiji in Svetu, tako da plača določen znesek denarja, ki ustreza vrednosti neizdanih licenc, in tretjič, naložitev povračila nepremoženjske škode s strani Komisije, in v zadevi T-223/05, naložitev Komisiji, da iz naslova nepogodbene odgovornosti Evropske skupnosti povrne škodo, ki naj bi nastala tožeči stranki.
   Izrek
   
               1)
            
            
               Odločba Komisije iz dopisa generalnega direktorja direktorata za kmetijstvo z dne 10. septembra 2004, s katero je zavrnila izvršitev prve točke izreka sodbe Sodišča prve stopnje z dne 8. unija 2000 v zadevi Camar in Tico proti Komisiji in Svetu (T-79/96, T-260/97 in T-117/98, Recueil, str. II-2193), se razglasi za nično.
            
         
               2)
            
            
               V preostalem se tožba v zadevi T-457/04 zavrne kot neutemeljena.
            
         
               3)
            
            
               Tožba v zadevi T-223/05 se zavrže kot nedopustna.
            
         
               4)
            
            
               Camar Srl in Komisija v zadevi T-457/04 nosita vsaka polovico svojih stroškov in polovico stroškov, ki jih je priglasila nasprotna stranka.
            
         
               5)
            
            
               Camar se v zadevi T-223/05 naloži plačilo svojih stroškov in stroškov, ki jih je priglasila Komisija.
            
         
      (1)  UL C 31, 5.2.2005.